Kamu bisa jelasin ke aku soal Senarai anugerah dan pencalonan yang diterima oleh Ariana Grande dalam bahasa melayu?

Pelakon dan penyanyi Amerika Ariana Grande, sehingga November 2016, telah memenangi 45 anugerah daripada 119 pencalonan. Album sulungnya Yours Truly telah dikeluarkan pada 2013 dan menduduki No. 1 di carta Billboard 200. Album ini mengeluarkan single "The Way" dan "Baby I", yang kedua-duanya mencapai carta Billboard Hot 100. Pada tahun yang sama, beliau memenangi New Artist of the Year di Anugerah Muzik Amerika 2014. Beliau memegang watak tajuk dalam sitkom remaja Sam & Cat (2013–14), yang mana beliau memenangi anugerah Pelakon TV Kegemaran di Anugerah Nickelodeon Kids' Choice.

Pada 2014, Grande melancarkan album keduanya My Everything, diikuti oleh single utamanya "Problem". Di anugerah tahunan MTV Video Music Awards ke-31, "Problem" memenangi anugerah Best Pop Video, meraih tiga pencalonan, termasuk Best Female Video. Single itu juga memenangi Penyanyi Wanita dan Lagu Terbaik di MTV Europe Music Awards 2014 dan Teen Choice Awards 2014. Beliau juga memenangi Teen Choice Award for Choice Music – Female Artist. Beliau memenangi anugerah Favorite Breakout di People's Choice Awards ke-40. Di Anugerah Young Hollywood 2014, Grande menerima tiga pencalonan, termasuk Hottest Music Artist. Di Anugerah Grammy ke-57, Grande telah dicalonkan untuk dua anugerah – Best Pop Duo/Group Performance untuk "Bang Bang" dan Best Pop Vocal Album untuk My Everything. Pada 2015, beliau memenamgi satu lagi Anugerah Muzik Amerika untuk Favorite Pop/Rock Female Artist dan Anugerah iHeartRadio Music untuk Best Collaboration untuk "Bang Bang". Beliau juga memenangi dua lagi Anugerah Kids' Choice: Song of the Year pada 2015 untuk singlenya dan Favorite Female Artist pada 2016.